b'\n_START_ARTICLE_\nHans Hausen\n_START_PARAGRAPH_\nHans Magnus Hausen (12. elokuuta 1884 Helsinki \xe2\x80\x93 16. kes\xc3\xa4kuuta 1979 Helsinki) oli suomalainen geologi. H\xc3\xa4n v\xc3\xa4itteli 1927 ja toimi valtiongeologina Argentiinassa 1914\xe2\x80\x931917. Vuosina 1927\xe2\x80\x931951 h\xc3\xa4n oli \xc3\x85bo Akademin geologian professori. H\xc3\xa4n teki tutkimusmatkoja eri puolille maailmaa ja el\xc3\xa4kkeelle j\xc3\xa4\xc3\xa4ty\xc3\xa4\xc3\xa4n h\xc3\xa4n asettui Espanjaan ja tutki siell\xc3\xa4 Kanariansaarten geologiaa. H\xc3\xa4n kirjoitti kansantajuisia ja tieteellisi\xc3\xa4 teoksia ja Suomen mineralogian historian vuosilta 1818\xe2\x80\x931918 History of geology and mineralogy in Finland 1828\xe2\x80\x931918 (ilmestyi englanniksi 1968, julk. Societas scientarum Fennica)._NEWLINE_H\xc3\xa4nen is\xc3\xa4ns\xc3\xa4 oli historioitsija, valtionarkistonhoitaja Reinhold Theodor Hausen.'